Ontbytbraaiomelet | Landbou
Die grootste deel van hierdie resep is aan my gestuur deur Igna, wat sê haar familie maak dikwels dié ete tydens kampvakansies. Die familie noem dit 'n ontbytpizza, maar dis eintlik seker nader aan 'n Italiaanse frittata of 'n Spaanse omelet.
Ek het die naam hierby gekies, want ontbytbraai sê so lekker. Soos jy kan aflei, gee hierdie resep jou 'n goeie basis waarop jy met jou eie bestanddele kan bou as jy lus is om te eksperimenteer.
2 groot tamaties (opgekap)
1 sopie blatjang (1 sopie = 25 ml)
1 sopie melk halwe teelepel sout
1 teelepel droë origanum ongeveer
200 g cheddarkaas (gerasper) vuurgeroosterde brood of roosterkoek (om te bedien) Braai die opgekapte soetrissies en ui in olyf- olie of botter in 'n platboompotjie oor hoë hitte tot dinge begin persoonlikheid kry. Gooi nou die tamaties en blatjang by en roer die spulletjie vir 'n paar minute totdat die mengsel ordentlik geroerbraai is.
Kort op mekaar se hakke voeg jy al die eiers en melk asook die sout, peper en origanum by die mengsel in die pan. Meng die spulletjie sodat die eiermengsel die gapings tussen die res van die bestanddele vul en 'n lekker lagie bo-op vorm. Wanneer dinge na jou sin is, strooi jy die kaas oor die eiermengsel en sit die pot se deksel op.
Laat die storie vir 'n paar minute oor matige hitte staan totdat die eier gaar is en die kaas gesmelt het. Sit voor met vuurgeroosterde brood of varsgebakte roosterkoek.